CMAlarm

Književni KUS : kreativno pisanje
2023-05-25 08:00 - 17:00 UTC

Književni klub
2023-05-12 19:30 - 21:00

PIS mladima: susret za SŠ
2023-05-04 14:00 - 16:00 | CMA, 154. brigade Hrvatske vojske 4, Pazin, 52000, Croatia (Local Name: Hrvatska)

Turnir u briškuli
2023-05-03 15:30 - 17:00

Radionica čitanja (KaLibar bestiVal)
2023-04-22 16:30 - 18:00

Radionica kreativnog pisanja (KaLibar bestiVal)
2023-04-21 16:30 - 18:00
U petak, 21. travnja u 16:30 radionicu kreativnog pisanja vodi Enver Krivac, riječki pisac i multimedijalni umjetnik, autor nekoliko proznih knjiga i dva strip albuma.

Radionica se sastoji od konkretnih vježbi pisanja, koje su osmišljene kao poticaj za razvijanje kreativnosti, uz demonstriranje mogućih izvora inspiracije i pristupa te teme. Na temelju zadataka polaznici stvaraju svoje radove, a potom slijedi čitanje i zajedničko komentiranje nastalih tekstova. Kvalitetna povratna informacija jedan je od temelja radionice; u njoj ne sudjeluje samo mentor, već i cijela grupa.

Radionica izrade GIF-a (KaLibar bestiVal)
2023-04-20 16:30 - 18:00
U četvrtak, 20. travnja u 16:30 radionicu izrade GIF-a vodi Tamara Bilankov, književnica i postdiplomantica nizozemskog fakulteta RITHA.

Radionica će uključivati uvodno predavanje o samom GIF-u, kratkoj formi koja je u esenciji kratka animirana priča, a praktičan se dio odnosi na osmišljavanje ideja i tema, snimanje fotografija na odabranu temu te montiranje u profesionalnom programu za obradu slika, uz pomoć voditeljice. Za sudjelovanje na radionici potrebno je posjedovati mobitel.

Književni klub – Surprise book
2023-03-18 18:00 - 20:00
Surprise book

Dragi naši knjigoljupci, vrijeme je za upuštanje u novu čitalačku avanturu.
Već znate da je ožujak rezerviran za Surprise book – riječ je o otvorenom susretu na kojemu će nam svatko kratko predstaviti knjigu koju je čitao. Bit će to pravi mali književni krožok.
Pripremljeno je 12 kategorija među kojima možete birati knjigu, a ako vam treba dodatan poticaj, donosimo u komentaru i neke prijedloge koji mogu poslužiti kao inspiracija.

Uz surprise book dolazi i surprise location, pa ako nam se želite priključiti 18. ožujka, javite nam se porukom.

Književni KUS : kreativno pisanje
2023-03-17 18:00 - 21:00 | Albus
Ako ste prošle godine propustili svoju priliku, dajte si malo kuraja, P R I J A V I T E S E na radionice kreativnog pisanja i uzmite nešto za sebe!
Prvi susret planiran je u poslijepodnevnim satima u petak, 17. ožujka.

Književni klub – susret sa Zoranom Žmirićem
2023-02-17 19:30 - 21:00 | CMA, 154. brigade Hrvatske vojske 4, Pazin, 52000, Croatia (Local Name: Hrvatska)
Veljače u Pazinu obilježavaju temperaturni minusi, gdjekad magla i zubato sunce, a ovu ćemo svakako pamtiti i po gostovanju Zoran Žmirić u Kući Za Pisce.

Pozivamo vas da nam se ovoga petka pridružite na susretu Književnog kluba, gdje ćemo upoznati i Zorana i Vanju.

Književni petak – Z. Žmirić, „Pacijent iz sobe 19” – CMA Pazin, 17.2. u 19:30 h

KNJIŽEVNI KLUB – Slikovnice za odrasle
2023-01-20 19:00 - 21:00
Slikovnice za odrasle objavljuju se u sklopu kola biblioteke Vrata u podrum, u izdanju Knjiga U Centru.
P.S. Za one želim znati više, predlažemo komparativno čitanje s tekstom na temelju kojeg je nastala slikovnica. Malo istraživanja, zašto ne?

Susret je 20. siječnja s početkom u 19 sati. Mjesto nalaženja jest željeznička postaja, a od tamo ćemo na jednu posebnu lokaciju.

Božićni Foto KUS u Pazinu
2022-12-20 08:00 - 17:00, 2022-12-19 17:00 - 19:00, 2022-12-16 17:00 - 19:00, 2022-12-15 17:00 - 19:00
Božićni FOTO KUS u Pazinu 📸🎁🎄
Nakon provedbe radionica fotografija pod vodstvom Lea Jurčić, naše kreativne genijalke – na inicijativu Grad Pazin uključili smo se simbolično i u našem stilu u Veseli prosinac.
Tijekom 4 termina možete iskoristiti besplatno fotografiranje uz prethodnu rezervaciju. Naš Foto KUS-a vas čeka, ho-ho-ho! 🎅
🎁 15.12. , 16.12. , 19.12. i 20.12. od 17 do 19 sati u Parku narodnog ustanka.
🖼️ Vizual je osmislila i kreirala Lea Jurčić. g

Završna produkacija KUS mladih mladima
2022-12-17 20:00 - 21:30
Već znate da je naš „ZaMe – za aktivne mlade” više od projekta, držimo da je to svojevrsni odgovor na potrebe za bogatijom i kvalitetnijom ponudom sadržaja za mlade, pa volimo reći da je to način na koji zajedno prolazimo svoje mjesto pod zvjezdanim pazinskim nebom.
Tijekom ovih gotovo godinu dana između ostalog počeli smo organizirati KUS mladih mladima, odnosno kulturno-umjetničke susrete mladih i za mlade. Sve su aktivnosti bile usmjerene su na organizaciju kvalitetnoga slobodnog vremena, a ujedno u poveznici s kulturom i umjetnosti. U ponudi smo tako imali književne, filmske, fotografske i likovne radionice, uz već prepoznatljivi rad Književnog kluba CMA Pazin. Sve aktivnosti provodile su mlade osobe izraženog afiniteta prema nekom umjetničkom polju i na neki su način vezani za naše podneblje.

Vrijeme je da predstavimo čime smo se sve bavili i što smo sve napravili!

Pozivamo vas na Završnu produkciju radova i druženje 17. prosinca 2022. godine s početkom u 20 h u Kaštel. Dođite, opustite se pred blagdane te podržite domaću kulturno-umjetničku scenu i naše kreativne virtuoze.

Književni klub – Secret book
2022-12-16 19:00 - 20:30 | CMA, 154. brigade Hrvatske vojske 4, Pazin, 52000, Croatia (Local Name: Hrvatska)

ZINP,A! – Zimske Igre Na Pazinski, Ala!
2022-12-08 16:30 - 20:30 | Šetalište

Književni klub – K. Novak „Ciganin, ali najljepši”
2022-11-23 20:00 - 21:30
Za književno druženje u studenom odabrano je djelo „Ciganin, ali najljepši” autora Kristiana Novaka. Sljedeći je susret planiran 23. 11. s početkom u 20 sati.

Likovni KUS
2022-11-05, 2022-11-04, 2022-10-29 18:00 - 21:00 | CMA, 154. brigade Hrvatske vojske 4, Pazin, 52000, Croatia (Local Name: Hrvatska)
Imaš dara za kreativno izražavanje, želiš poraditi na svojim vještinama ili provesti slobodno vrijeme uz kreativu? Čak sve od navedenog? – O d l i č n o !

Oduvijek te fasciniralo kako se stvaraju umjetnička djela i kreacije? Naročito one modnog karaktera. Kreativno je izražavanje za tebe nešto više od obične zanimacije? Želiš naučiti kako od ideje do realizacije, bez zezancije. Oke, zeka peka su dobrodošle – uz dosta smijeha, veselja i dobre atmosfere možeš štošta naučiti na novom KUS-u mladih mladima u CMA Pazin.

Radionice Likovnog KUS-a vodit će Klaudia Jurić, diplomirana dizajnerica. Još jedna izrazito kreativna mlada osoba, čija su postignuća prepoznata i van našeg regiona.

Tijekom tri susreta Likovnog KUS-a bavit ćemo ponajviše razradom inspiracije te modnim skicama:
‌ 29.10.2022. – poslijepodnevni termin – Put od ideje do realizacije. Uvod u likovno izražavanje, Mood board i modne skice.
‌ 4.11.2022. – poslijepodnevni termin – Razrada inspiracije, izrada Mood boarda te modne skice. Dogovor oko materijala za izradu konačne modne skice.
‌ 5.11.2022. – poslijepodnevni termin – Završne dorade modne skice, pregled radova i biranje radova za izložbu.
* Točan termin objavit ćemo naknadno. Svaka radionica traje cca 3 sata, a planiran je i individualan rad.

Što ti treba za pohađanje radionice? Motivacija i želja za učenjem.

P R I J A V I T E S E na: https://forms.gle/fxBomRimsJo5sP7P8 i uzmite nešto za sebe hehe! Vidimo se!

Na kraju obrasca klikni ‘PODNESI PRIJAVU’. Ograničen je broj sudionika pa žžžurno!

* Ovaj Projekt provodi se uz financiranje Središnjeg državnog ureda za demografiju i mlade.

Književni klub – D. Ugrešić „Štefica Cvek u raljama života”
2022-10-21 19:00 - 21:00
Za književno druženje u listopadu odabrano je djelo „Štefica Cvek u raljama života” autorice Dubravke Ugrešić. Sljedeći je susret planiran 21. listopada s početkom u 19 sati.

Što smo spremili za studeni i prosinac – stay tuned i priključite nam se!

Fotografski KUS
2022-10-14 - 2022-10-16 | CMA, 154. brigade Hrvatske vojske 4, Pazin, 52000, Croatia (Local Name: Hrvatska)
Oduvijek te privlačio svijet fotografije? Samo nije bilo prilike da o tome saznaš više? Možda i je, ali je sve bilo previše formalno i uštogljeno. Osjećaš neki prirodan, a možda i nadrealan nagon u hvatanju dobrog trenutka? Najbolje se izražavaš klikanjem? Snalaziš se s opremom, tražiš dodatan savjet ili si skroz početnik? Nemaš beda!

Ako i za tebe fotografiranje znači puno više od dobre fotke na Instagramu te želiš saznati više o fotografiji i raznim tips&tricks uz stjecanje brdo praktičnog iskustva – dođi nam u CMA Pazin u špici listopada od 14. do 16. i profiliraj se polako kao fotograf/fotografkinja.

Radionice Fotografskog KUS-a vodit će Lea Jučić, grafička dizajnerica s titulom magistre dizajna vizualnih komunikacija. (Ma da, to je ona koja od malena vuče razne torbe i borše pune opreme, imala je nekoliko izložbi dok njezini vršnjaci nisu još ni beštek znali koristiti… Bit će prilike da predstavimo nju i njezin neupitan talent. Fokusirajmo se sad na podnošenje prijave.).

Tri susreta Fotografskog KUS-a zamišljena su kao vikend radionica, a obuhvaćat će sljedeći hodogram aktivnosti:
• 14.10.2022. – poslijepodnevni termin – Uvod u fotografiju i praktičan dio (I. vježba)
• 15.10.2022. – dnevni termin – Pregled radova i praktičan dio (II. vježba)
• 16.10.2022. – dnevni termin – Pregled svih radova i biranje radova za izložbu.
* Točan termin objavit ćemo naknadno.

Što ti treba za pohađanje radionice? Motivacija, želja za učenjem te mobitel ili fotoaparat. Glavno da je neka kamera u điru.

P R I J A V I T E S E na https://forms.gle/vRw6HAtEKebfmgkcA i uzmite nešto za sebe hehe! Vidimo se!

Na kraju obrasca klikni ‘PODNESI PRIJAVU’. Ograničen je broj sudionika pažžžurnoo!

* Ovaj Projekt provodi se uz financiranje Središnjeg državnog ureda za demografiju i mlade.

ERASMUS DAYS PAZIN 2022.
2022-10-13 - 2022-10-15
Zajednički događaj odgojno-obrazovnih institucija i udruge za mlade u Pazinu s ciljem promicanja vrijednosti i iskustva provedenih Erasmus+ projekata.

13. – 15. listopada = poster prezentacije (izložba) na zidovima Spomen doma
14. listopada = glavni događaj = prezentacijski dio Erasmus+ programa obrazovnih institucija i udruga mladih

Filmski KUS
2022-10-05 18:00 - 21:00, 2022-09-30 18:00 - 21:00, 2022-09-23 18:00 - 21:00 | CMA, 154. brigade Hrvatske vojske 4, Pazin, 52000, Croatia (Local Name: Hrvatska)
Oduvijek te fascinirala filmska umjetnost, ali nikada ti nije palo na pamet da o tome saznaš više? Tvoje idealno slobodno vrijeme čini gledanje filmova, topla dekica i slane kokice? Oke, i bez rekvizita, glavno da se nešto gleda, a vrpca okreće. Ma ne samo da obožavaš gledati filmove već si u društvu poznat/a kao osoba koja o njima može raspravljati satima? Odlično! Onda smo u istom filmu i ovo je prava scena za tebe! 😉
Filmski KUS provodit će dvije magistre kulturologije – Tjaša Milanović i Valentina Babić, koje su za vrijeme studija stručno i brižljivo razvijale ljubav prema ovoj vrsti umjetnosti.
Tri susreta Filmskog KUS-a planirana su tijekom rujna i listopada, a obuhvaćat će:
• Osnove filmske teorije
• Osnove filmske kritičke analize na primjerima
• Pisanje samostalne kritičke analize filma

I da, bez brige, gledanje filmova sastavni je dio ovih predavanja! 😊
P R I J A V I T E S E na https://forms.gle/4AqQeamauhHepqGv8 i uzmite nešto za sebe hehe! Vidimo se!
❗ Ograničen je broj sudionika pa žžžurno!
—————————————————————-
Ovaj Projekt provodi se uz financiranje Središnjeg državnog ureda za demografiju i mlade.

Književni klub
2022-09-21 20:00 - 21:00 | CMA, 154. brigade Hrvatske vojske 4, Pazin, 52000, Croatia (Local Name: Hrvatska)
Stigao nam je rujan, završile su ferije, polako smo se vratili na posao i u školske klupe, a vrijeme je da ponovno krenemo i s radom Književnog kluba, zar ne?
Nadamo se da ste mjesece koji su iza nas, a koje smo iskoristili za odmor i punjenje baterija (neki i za dodatan posao ), prikratili čitanjem neke dobre knjige. Upravo će to biti jedna od točaka koje ćemo se dotaknuti na našem prvom susretu 2. sezone KK-a, koji će biti 21. rujna 2022. u 19:00 sati. Ne bojte se ako ovoga ljeta ipak niste čitali ništa, možda na sastanku čujete i neki zanimljiv prijedlog.
Ljeto smo, osim gore navedenoga, iskoristili i za (samo)refleksiju i (samo)evaluaciju pa se nadamo da jedri krećemo u novu i još jaču sezonu. Šuška se i da će biti nekih zanimljivih gostovanja te se nadamo i ponekom novom članu.

Bablje veče & Erasmus priče
2022-09-17 19:00 - 22:00 | CMA, 154. brigade Hrvatske vojske 4, Pazin, 52000, Croatia (Local Name: Hrvatska)
Pitaš li se gdje, kamo, kuda – ta ne budi neupućena i šašava luda!

Dana 17. rujna u 19 h dođi, pridruži se u idiličnoj pazinskoj lođi pa u školsku pustolovinu mirno i spremno pođi!

CMA Pazin organizira Info večer za učenike, buduće studente, studente, mlade i one koji se tako osjećaju (ili se tako žele osjećati barem jednu večer ). Informacije, iskustva i savjeti veselo se razmjenjuju, skripte i knjige posuđuju, odgovara se na pitanja koja mlade glave zaluđuju. A naši dragi, sada već bivši, maturanti tijekom večeri stasaju u brucoše i u život pun novih ‘mudrosti’ kreću!

Osim pripovijedanja o iskustvima vršnjaka i starješina – večer ćemo začiniti Erasmus pričama. Osvrnut ćemo se na nedavnu razmjenu mladih u Italiji i da, sigurni smo da ćemo vas motivirati za uključivanje u neku iduću zajedničku i inozemnu priču.

P. S. Ako ste se pitali koliko je upad – bez brige. Tek šačica dobre volje i pozitivnog vajba. Skripte, udžbenici, knjige i vježbenice su na ovom događaju dobrodošle – mislimo ekološki i prenosimo znanje dalje za nove nade pazinske intelektualne estrade!
